
Introduction. Clostridium difficile has been identified as the leading cause of antibiotic 
therapy-associated diarrhea and colitis, which has evolved from sporadic complications 
of antimicrobial therapy to severe, sometimes fatal events that have eventually become 
an endemic life-threatening issue among hospitalized and immunosuppressed patients 


worldwide. 

Material and methods. The analysis of the relevant bibliographic sources retrieved from 
the PubMed, Google Scholar, and other platforms was carried out. All the articles related 
to these research objectives were selected, followed by exclusion of articles focused on 
clinics and diagnosis. The study included 43 content-based relevant articles. This present 
article reveals the evolving epidemiology of C. difficile infection (CDI). 

Results. Clostridium difficile is a sporulated bacterium responsible for infectious diarrhea 
and pseudomembranous colitis, showing high morbidity and mortality rates among pa- 
tients, especially in high-risk groups. C. difficile mainly affects hospitalized people over 65 
years old, who have been exposed earlier to antibiotics. The risk factors for C. difficile in 
these individuals include depletion of the protective intestinal flora by antibiotics and a 
low immune response to C. difficile due to both the advanced age and medical comorbid- 
ities. The major outbreaks commonly occur in health care, as well as in long-term care 
institutions. However, CDI is not supervised in the Republic of Moldova. 

Conclusions. A system for reporting and monitoring of C. difficile infection needs to be 
implemented in order to promptly and efficiently manage hospital outbreaks. 


Cuvinte cheie: Clos- 
tridioides difficile, 
epidemiologia  Clos- 


Introducere. Clostridioides difficile este agentul cauzal principal al diareei și al colitei 
asociate cu antibioticoterapia, care a evoluat de la complicaţii sporadice ale terapiei an- 
timicrobiene la evenimente severe, uneori letale, care au devenit o amenințare endemică 


tridioides difficile, su- 
pravegherea  Clostri- 
dioides difficile. 


atât pentru sănătatea pacienților spitalizaţi, cât și a celor imunosupresaţi la nivel mon- 
dial. 
Material și metode. A fost analizată sursa bibliografică existentă pe platforma PubMed 


și Google Scholar. Au fost selectate articole care au tangenţă cu obiectivele respectivei 
cercetări, iar după excluderea articolelor concentrate pe clinică și diagnostic, în studiu au 
fost reflectate 43 de articole relevante temei propuse spre cercetare. În acest articol se 
tratează problema epidemiologiei în evoluție a infecţiei cu C. difficile (1CD). 

Rezultate. Clostridioides difficile este o bacterie sporulată, responsabilă de diareea in- 
fecțioasă și de colita pseudomembranoasă, cu o morbiditate și o mortalitate înaltă, în 
special la pacienţii din grupul de risc. C. difficile afectează în special persoanele cu vârsta 
de peste 65 de ani, spitalizate, cu expunere recentă la antibiotice. Factorii de risc pentru 
infecția cu C. difficile îi constituie epuizarea florei intestinale protectoare la antibiotice și 
răspunsul imun diminuat din cauza vârstei și a comorbidităţilor medicale. De obicei, fo- 
carele importante apar în cadrul instituţiilor medico-sanitare, dar și a celor de îngrijire 
pe termen lung. Dar, e de menţionat faptul că, la moment, ICD nu este supravegheată în 
R. Moldova. 

Concluzii. Un sistem de raportare și de supraveghere a infecţiei cu C. difficile este necesar 
a fi implementat, pentru a putea gestiona prompt și eficient focarele intraspitalicești. 

INTRODUCERE 


Clostridioides difficile (C. difficile) este o bacterie 
anaerobă sporulată, din grupul de microorga- 
nisme Gram-pozitive, care produce toxine, res- 
ponsabilă de diarea infecțioasă și de colita pseu- 
domembranoasă, cu morbiditate și mortalitate 
semnificativă (1 - 4). Modul de transmitere a 
agentului infecțios este fecal-oral, iar agentul pa- 
togen este pe larg răspândit în mediul extern (4). 
Rezervoarele potenţiale pentru C. difficile sunt 
purtătorii asimptomatici (3), pacienţii infectați, 
mediul contaminat și tractul intestinal al anima- 
lelor (canine, feline, porcine, păsări). Aproximativ 
5% dintre adulţi și 15-70% dintre sugari sunt co- 
lonizaţi de C. di/ficile, prevalența colonizării fiind 
mult mai mare la pacienţii spitalizaţi sau la bene- 
ficiarii instituţiilor de îngrijire pe termen lung. De 
la descoperirea sa în anul 1935, pînă în anii '70 ai 
secolului trecut, a fost considerat ca un microor- 
ganism rar întâlnit, dar care este prezent în mi- 
crobiota intestinală normală. Însă, odată cu intro- 
ducerea antibioticelor a crescut şi rolul C. difficile, 
în patogeneza maladiilor intestinului gros. Astfel, 
la sfârşitul secolului al XX-lea, incidenţa infecţiei 
cu Clostridium difficile (ICD) a crescut semnifica- 
tiv. Principalii factori de virulență ai C. di/ficile 
sunt toxinele clostridiene cu greutate moleculară 
mare: toxina A (TcdA) şi toxina B (TcdB)(4, 5). În 
prezent, CDI a devenit una dintre cele mai semni- 
ficative infecții nosocomiale, care afectează toate 
departamentele instituţiilor medico-sanitare (5, 
6). În ultimele decenii infecția cu C. difficile a 
apărut ca o ameninţare pentru sănătatea publică 
la nivel mondial (7), devenind una dintre cele mai 
frecvente infecții dobândite în spital (1). Recu- 
noașterea precoce a C. dif/ficile este necesară pen- 
tru implementarea practicilor adecvate de con- 
trol al infecției în cadrul instituţiilor medico-sani- 
tare (8). Ipoteza studiului: Infecția cu C. dif/ficile re- 
prezintă un risc pentru pacienţii spitalizaţi supuși 
antibioticoterapiei, iar măsurile de supraveghere 
și control sunt indispensabile. 


MATERIAL ȘI METODE 


Această cercetare abordează epidemiologia Clos- 
tridium difficile, pentru studiul dat a fost realizată 
analiză sistematică a literaturii ştiinţifice de pe in- 
ternet, atât pentru cercetări originale, cât şi pen- 
tru articole de recenzie, în bazele de date biome- 
dicale, prin intermediul PubMed și Google Scho- 
lar, publicate în limba engleză şi română. În baza 
cuvintelor cheie „epidemiology of Clostridium 


difficile”, „Clostridium difficile infection, „surveil- 
lance of Clostridium difficile”, “surveillance of no- 
socomial Clostridium difficile” au fost selectate 43 
de articole relevante temei de cercetare propuse, 
publicate într-o pondere de 75% în ultimii 5 ani, 
exceptând studiile clinice și de diagnostic. În baza 
datelor din aceste articole au fost formulate con- 
cluziile din articolul dat. 


REZULTATE 


Clostridioides difficile provoacă colita infecțioasă 
severă, care este o cauză a morbidităţii şi a mor- 
talităţii ridicate. C. difficile este un agent patogen 
frecvent întâlnit în America de Nord (9) și în Eu- 
ropa, de zeci de ani, dar în ultimii ani fiind semna- 
lată identificarea acesteia și în Asia. Recunoaște- 
rea precoce a C. difficile este necesară pentru im- 
plementarea practicilor adecvate de control al in- 
fecţiei (3). 


În pofida faptului că în ţările dezvoltate economic 
se acordă o atenţie deosebită C. dijfficile, acesta 
rămâne un agent patogen echivoc. Tehnologia 
secvențţierii genetice a permis analiza genomului 
C. difficile, oferind acces la informaţii ce ţin de fac- 
tori precum virulența, evoluţia și legătura gene- 
tică în cadrul grupurilor C. difficile (7). 


Există atât tulpini toxigene, cât și netoxigene, dar 
numai formele toxigene produc boli la om. Princi- 
palii factori de virulență ai C. di/ficile sunt toxinele 
clostridiene, cu greutate moleculară mare: toxina 
A (TcdA) şi toxina B (TcdB) (2, 10, 11, 12). Mi- 
croorganismul se transmite sub formă de spori, 
care sunt rezistenți la căldură, acizi şi antibiotice. 
Sporii sunt mai abundenţi în unităţile de îngrijire 
a sănătăţii, dar se găsesc în cantităţi mai mici în 
mediul extern, permițând atât transmiterea noso- 
comială, cât și transmiterea comunitară. Coloni- 
zarea este obstrucționată de proprietăţile protec- 
tive ale microbiotei fecale, factorul de risc major 
pentru infecția cu C. di/ficile reprezentându-l slăbi- 
rea acestei rezistenţe, ca rezultat al acţiunii anti- 
bioticelor (1). 


În 2003, tulpina North American Pulse Field tip 1 
(NAP1)/ribotipul 027 reprezenta agentul cauzal 
al epidemiilor cu C. difficile în Canada și Statele 
Unite. Această tulpină conţine o mutație a genei 
inhibitoare a toxinei C. difficile tcdC, ducând la 
creșterea producţiei de toxine A și B (10) și 
producând concomitant toxină binară. Datorită 
acestor factori de virulență, tulpina 027 a fost aso- 
ciată cu morbiditate mai mare, rate înalte de re- 

curenţă şi prezenţă în comunitate. Între anii 1998 
și 2009, numărul spitalizărilor cu diagnosticul de 
infecţie cu C. dif/ficile, din Statele Unite, a crescut 
de la 25.200 până la 110.600, în perioada 2008- 
2009 (13). Similar cu ribotipul 027 din America 
de Nord, ribotipul 078 a crescut în Europa din 
2005. Această tulpină se caracterizează printr-o 
incidenţă în creștere a dobândirii în comunitate, 
vârsta mai mică de afectare și lipsa antibioticote- 
rapiei precedente (4, 14). 


Incidenţa anuală a infecţiei cu C. dif/ficile se es- 
timează 453.000 de cazuri în Statele Unite, 
172.000 în Europa și de 18.005 în Marea Britanie, 
în timp ce, mai puţine date sunt cunoscute despre 
prevalența și impactul ICD în China (15). 


C. difficile reprezintă o cauză majoră a infecţiei 
asociată îngrijirilor medicale, care este frecvent 
identificată în ţările dezvoltate (6). Modificările în 
schemele terapeutice cu antibiotice sunt respon- 
sabile de ratele ridicate ale mortalităţii asociate 
cu ICD, prin urmare epidemiologia și severitatea 
acestei infecţii s-au schimbat recent (2, 4). 


Pacienţii cu cel mai mare risc pentru ICD includ 
persoanele spitalizate cu vârsta peste 65 de ani, 
cu expunere recentă la antibiotic (15). Factorii de 
risc pentru C. difficile la acești pacienţi sunt epui- 
zarea florei intestinale protectoare de către anti- 
biotice şi răspunsul imun diminuat la C. di/ficile, 
din cauza vârstei și a comorbidităţilor medicale 
(10). Alte intervenţii ce sunt asociate unui risc 
înalt de infectare sunt clismele, tuburile nazogas- 
trice, chirurgia gastro-intestinală şi medicamen- 
tele antiperistaltice (16). Majoritatea focarelor 
epidemice apar în cadrul spitalului și în insti- 
tuţiile de îngrijire pe termen lung (1). 


Clostridioides difficile este responsabilă pentru 
15-25% dintre cazurile de diaree, asociată cu an- 
tibiotice și în mare parte pentru toate cazurile de 
colită pseudomembranoasă, asociată cu antibio- 
tice, ce poate produce focare importante. Astfel, 
infecția nosocomială cu C. dif/ficile este responsa- 
bilă de prelungirea duratei spitalizării, cuprinsă 
între 8 şi 21 de zile (16). 


Infecţiile dobândite în spital sunt o problemă în 
creștere. Administrarea de antibiotice perturbă 
microbiota intestinală naturală, deschizând calea 
spre creșterea excesivă a bacteriilor gram- 
pozitive anaerobe, cum ar fi Clostridioides difficile, 
precum și producţia de toxine A și B, care pot in- 
duce inflamațţia intestinului și diareea. Diareea 
asociată cu C. difficile variază de la ușoară la 


severă şi, în unele cazuri, poate necesita inter- 
venţie chirurgicală. În cazurile severe, infecția 
asociată îngrijirilor medicale ICD poate duce la 
mortalitate. În Statele Unite, aproximativ 500 000 
de persoane pe an suferă de ICD, cu un număr es- 
timat de morţi de 793 de persoane în 1999, 7483 
în 2008 și de 7285 în 2009 (17). 


În ultimul deceniu, C. difficile a exercitat o pre- 
siune tot mai mare asupra sistemului de sănătate, 
încât rata infecţiei asociată asistenţei medicale 
variază de la 73% la 80% în Statele Unite, Canada 
și în Europa (17). Un obiectiv cheie ar trebui să fie 
reducerea incidenţei ICD iar, în acest scop, nume- 
roase analize științifice au evaluat măsurile po- 
tențiale de prevenire. 


Cazurile de „ICD asociate asistenţei medicale” (HA 
CDI) au debutul simptomelor în ziua a treia sau 
mai târziu, după internarea în spital, sau în prima 
zi după transferul într-o unitate de asistență me- 
dicală, or apar în decurs de 4 săptămâni de la ex- 
ternarea dintr-o instituţie medicală (18). 


Tabloul clinic este divers și variază de la statutul 
de purtător asimptomatic, până la diferite grade 
de diaree, inclusiv până la cea mai severă colită 
care pune viaţa în pericol. Diagnosticul se bazează 
pe detectarea directă a toxinelor C. dijficile în fe- 
cale. Antibioticele de elecţie în tratamentul C. dif- 
ficile sunt vancomicina, fidaxomicina şi metroni- 
dazolul. O terapie promițătoare este transplantul 
de fecale, în special pentru infecțiile recurente (3, 
5, 12, 19, 20). Ratele ridicate de recurenţă, apa- 
riția ribotipurilor PCR epidemice (RT) și introdu- 
cerea fidaxomicinei în Europa din anul 2011, 
necesită supravegherea rezistenței antimicro- 
biene şi a epidemiologiei ICD. Sensibilitatea la fi- 
daxomicină, inclusiv pentru RT027, a fost men- 
ținută după introducerea acesteia în terapie (20). 


Chiar și după recuperarea după infecția iniţială, 
pacienţii rămân expuși riscului de recurenţă sau 
reinfecţie cu o nouă tulpină de C. di/ficile. Unele 
studii farmacoepidemiologice au sugerat un risc 
crescut, asociat cu utilizarea de inhibitori ai pom- 
pei de protoni și cu efectul protector al statinelor. 
Anumite ribotipuri de C. di/ficile, inclusiv Bl/ 
NAP1/027, 106 şi 018, sunt asociate cu rezistență 
crescută la antibiotice și potenţial de morbiditate 
și mortalitate mai mare. ICD rămâne o infecţie cu 
morbiditate ridicată, în principal asociată cu asis- 
tența medicală (21). 


Pacienţii se pot contamina cu C. dif/ficile prin con- 
tact cu suprafeţele mediului spitalicesc, instru 

mentele comune, mâinile personalului medico- 
sanitar dar și prin contact cu pacienții aflaţi în 
același salon. Din moment ce există o sursă de in- 
fecţie, C. difficile se poate răspândi rapid în mediul 
spitalului, unde sporii pot persista perioade înde- 
lungate de timp, până la luni de zile (16). Prin ur- 
mare, o igienă adecvată a mâinilor angajaţilor din 
domeniul sănătăţii, prin spălarea cu apă și săpun 
(care vor îndepărta sporii) dar și izolarea pa- 
cienților cu diaree acută, pot limita răspândirea 
microorganismului în cadrul spitalului. Cele mai 
multe eforturi, însă, s-au concentrat pe terapiile 
pacienţilor pentru prevenirea bolilor simptoma- 
tice (19). 


Antibioticele cel mai frecvent identificate ca fac- 
tori declanșatori au fost preparatele antimicro- 
biene cu spectru larg, care au un mare impact asu- 
pra florei intestinale normale, în special cele ad- 
ministrate pe cale orală. Acestea includ peniciline, 
peniciline asociate cu un inhibitor al f-lactamazei, 
cefalosporine şi clindamicină. O combinaţie de an- 
tibiotice sau durata lungă a terapiei cresc riscul de 
a dezvolta boala (16, 17). 


Pentru a asigura identificarea timpurie a ICD și 
aplicarea promptă a tratamentului, trebuie apli- 
cate tehnici de diagnostic adecvate. Astfel, cele 
care au prezentate în detaliu tehnici ale diagnos- 
ticului ICD, sunt cele care se concentrează, în prin- 
cipal, pe limitele și provocările diagnosticului 
molecular (2). 


O soluţie ar fi vaccinurile noi contra C. difficile, ba- 
zate pe toxine A și B inactive, care sunt în curs de 
dezvoltare și care au demonstrat, în studiile cli- 
nice timpurii, că diminuează efectele C. di/ficile, 
prin îmbunătăţirea răspunsului antitoxinei A și B 
(4, 22, 23, 24). 


Un studiu, realizat într-un spital universitar, a 
descris un focar al unui nou tip de C. difficile 
ST295. Utilizând secvenţierea genetică a fost 
îmbunătăţită furnizarea de informaţie epidemio- 
logică și a ajutat la identificarea și neutralizarea 
focarului, stabilindu-se că un hotel pentru tineri 
se afla, probabil, la originea transmiterii în comu- 
nitate a C. difficile (25), deşi anumite cercetări nu 
susțin ipoteza unei creșteri a incidenţei ICD se- 
vere, asociată comunităţii (26). 


După impactul masiv al pandemiei Covid-19, se 
observă un spectru clinic larg de complicaţii tar- 
dive asociate cu COVID-19, inclusiv infecția cu 
Clostridium difficile. Factorii de risc semnificativi, 
asociați pacienţilor pentru infecția cu C. difficile, 


sunt expunerea la antibiotice, vârsta înaintată și 
spitalizarea. Recomandările terapeutice inițiale 
din multe țări au inclus administrarea de antibio- 
tice cu spectru larg la toți pacienţii cu pneumonie 
bilaterală, asociată cu SARS-CoV-2. Pacienţii dez- 
voltă complicaţii grave cu C. difficile datorită uti- 
lizării antibioticelor cu spectru larg. Apariţia 
simptomelor digestive tardive la pacienţii dia- 
gnosticați și trataţi pentru COVID-19 ar trebui să 
alerteze clinicienii, cu privire la posibilitatea apa- 
riției infecţiei cu C. difficile. Criteriile actualizate 
pentru colita severă și infecția severă cu C. di/ficile 
ar trebui luate în considerare, pentru asigurarea 
unui tratament eficient și timpuriu al complicaţiei 
(27). Astfel, s-a semnalat dobândirea intraspitali- 
cească a infecției cu C. dif/ficile, la pacienţii cu Co- 
vid-19, în special după administrarea excesivă de 
antibiotice (28, 29). Un alt studiu, care a analizat 
113 pacienţi decedați, dintr-o cohortă de 799 pa- 
cienţi cu COVID-19, arată că acestora le fusese ad- 
ministrată o terapie empirică antibacteriană cu 
moxifloxacină, cefoperazonă sau azitromicină 
(28), antibiotice puternic asociate infecţiei cu C. 
difficile (30). 


Din măsurile eficiente destinate reducerii inci- 
denței infecţiei cu C. difficile şi infecțiilor în- 
crucișate fac parte: diagnosticul precoce și rapid 
(2), tratament adecvat, punerea în aplicare a pre- 
cauțiilor enterice pentru pacienții simptomatici, 
consolidarea spălării mâinilor, dezinfecarea zil- 
nică a mediului și o politică restrictivă privind ad- 
ministrarea antibioticelor. C. difficile este o cauză 
frecventă a diareei infecțioase şi, prin urmare, ar 
trebui investigați sistematic pacienţii cu diaree 
nosocomială (16, 17). 


Evident, igiena mâinilor este piatra de temelie a 
controlului infecțiilor, iar promovarea igienei 
mâinilor este indispensabilă în prevenirea in- 
fecţiei intraspitalicești cu C. dif/ficile (31, 32). Stu- 
diile au arătat că, respectarea igienei mâinilor a 
redus ratele de infectare cu C. difficile (33). Cerce- 
tări realizate în contextul măsurilor de precauţie 
au dovedit că respectarea utilizării mănuși-lor a 
fost de 85,4%, iar respectarea spălării mâinilor 
după îngrijirea pacienţilor cu ICD a fost de doar 
14,2%, o cauză fiind şi accesul scăzut la apa de uz 
curent (chiuvete), care este asociată cu scăderea 
conformării de spălare regulată a mâinilor (34). 


Epidemiologia bolii asociate cu C. dif/ficile se 
schimbă, iar înţelegerea amplorii și a motivelor 
acestei schimbări este în prezent îngreunată de 
lipsa metodelor standardizate de supraveghere 

de orientare care oferă recomandări, pentru (35). 
În Uniunea Europeană există un document preve- 
nirea ICD în mediile de îngrijire acută, celor res- 
ponsabili pentru programele instituționale de 
prevenire şi de control al infecțiilor (36). 


Un studiu Closer pe o perioadă de 5 ani (2011- 
2016) a identificat şi a monitorizat susceptibilita- 
tea longitudinală antimicrobiană a izolatelor cli- 
nice de C. difficile, pentru a stabili o bază de date 
cuprinzătoare a  susceptivităţii, pentru  su- 
pravegherea continuă și furnizarea de date cu pri- 
vire la distribuţia geografică a tipurilor de tulpini 
clinice de C. difficile în Europa (20). 


Analizele univariate, asupra incidenţei ICD în 182 
spitale din cinci ţări (Franţa, Germania, Italia, Spa- 
nia și Marea Britanie), în spitale primare, spitale 
mici și spitale care utilizează metode care nu de- 
tectează toxina (NO-TOXIN), au identificat cele 
mai ridicate rate ale ICD în Italia (în medie 
11,8/10 000 pacient-pat-zile/spital/lună) (37). 


În prezent, în SUA, se recomandă ca unităţile de 
asistență medicală să efectueze supravegherea 
activă a ICD, unde multe state sunt obligate să ra- 
porteze ratele ICD asociate asistenţei medicale 
(35, 38). 


Un studiu a prevalenţei de moment a infecțiilor 
asociate asistenţei medicale şi consumul antimi- 
crobienelor în spitalele din Republica Moldova a 
constatat că nu se efectuează testarea materiilor 
fecale pentru determinarea ICD, astfel, lipsesc 
datele oficiale cu referire la incidența morbidității 
acestei infecţii (8). 


După recunoașterea focarelor europene de in- 
fecţii cu C. difficile, asociate cu apariţia ribotipului 
PCR 027/NAP1 în 2005, supravegherea C. difficile 
la nivel de ţară a fost încurajată de Centrul Euro- 
pean de Prevenire și Control al Bolilor. Este subli- 
niată necesitatea supravegherii naționale și eu- 
ropene pentru a controla C. di/ficile. Cu toate aces- 
tea, s-a constatat că țările europene au o capaci- 
tate limitată pentru stabilirea diagnosticului, în 
special în ceea ce privește utilizarea metodelor 
optime standard și absenţa protocoalelor de su- 
praveghere (39). 


Începând cu anul 2011, 14 ţări europene au im- 
plementat supravegherea națională a C. difficile, 
după diverse metodologii (40). Cu toate acestea, 
C. difficile rămâne a fi o boală, în general, slab con- 
trolată în Europa. În 2017, 20 de ţări europene 
aveau un sistem național de supraveghere a C. 


difficile, iar 21 de ţări au participat la supraveghe- 
rea coordonată de ECDC a ICD. Din 2014, numărul 
centrelor cu capacitate de identificare a C. dif/ficile 
a crescut până la 35 de laboratoare centrale sau 
de referinţă, în 26 de ţări europene (18). 


DISCUȚII 


Infecția cu Clostridium difficile este o boală impor- 
tantă asociată asistenței medicale la nivel mon- 
dial, care apare în special după terapia antimicro- 
biană (17, 19, 20, 30, 38, 41). Antibioticele, admi- 
nistrate pentru a trata o serie de infecţii, pot favo- 
riza colonizarea cu C. difficile a tractului gastro-in- 
testinal și, prin urmare, și apariţia ICD. O creștere 
a izolatelor clinice multirezistente și susceptibili- 
tatea redusă a acestora la antibioticele cel mai 
frecvent utilizate, au făcut ca tratamentul infecţiei 
cu C. difficile să fie mult mai complex, permiţând 
persistenţa acestui microorganism în mediul in- 
testinal (6). 


Mediul spitalicesc și pacienţii supuși tratamentu- 
lui cu antibiotice reprezintă un ecosistem discret, 
în care persistă C. difficile și unde se dezvoltă tul- 
pinile virulente. Creșterea continuă a infecției cu 
C. difficile la nivel mondial a fost însoţită de apa- 
riția rapidă și răspândirea transcontinentală a 
noilor tulpini, extrem de virulente, denumite ribo- 
tipurile PCR 017, 027 şi 078. Pacienţii infectați cu 
aceste tulpini prezintă adesea diaree severă, epi- 
soade recurente și o rată a mortalităţii mult mai 
înaltă (42). 


Evoluţia rapidă a rezistenţei la antibiotice și efec- 
tele ulterioare asupra prevenirii și tratamentului 
infecțiilor cu C. difficile sunt motive de îngrijorare 
pentru sănătatea publică în întreaga lume, încât în 
ultimii ani, C. di/ficile a devenit tot mai greu de tra- 
tat (17). 


Principalii factori de risc, recunoscuți pe scară 
largă pentru C. difficile, includ vârsta înaintată 
(>65 de ani), expunerea la antibiotice, durata pre- 
lungită a spitalizării, comorbidităţi precum boala 
cronică renală, boala inflamatorie intestinală, 
imunodeficienţa şi imunosupresia (15, 16, 17), 
ceea ce impune o vigilență sporită pentru acest 
grup populaţional de pacienţi, la care ratele de 
morbiditate și mortalitate sunt semnificative (3, 
4, 14, 43). Însă, e de menţionat faptul că, în spita- 
lele din Republica Moldova nu se efectuează teste 
din materii fecale pentru determinarea infecțiilor 
cu C. difficile (8). 

CONCLUZII 


1. C. difficile este un agent patogen responsabil pentru colita infecțioasă severă, care duce la morbiditate 
și mortalitate alarmante la nivel mondial. 


2. Utilizarea abuzivă a antibioticelor reprezintă un important factor declanșator al infecţiei cu C. di/ficile, 
în special peniciline, penicilinele asociate cu un inhibitor al B-lactamazei, cefalosporinele și clindami- 
cina. 


3. Recunoașterea promptă a acestui agent patogen va sprijini dezvoltarea practicilor de control al in- 


fecţiilor, pentru a contracara propagarea C. difficile. 


4. Lipsa datelor de supraveghere în Republica Moldova susţine necesitatea unei conștientizări clinice și 
de laborator a acestei infecţii, reflecţii sporite asupra problemei fiind sugerate atât de literatura de 
specialitate, cât și de rezultatele supravegherii C. dif/ficile în alte ţări. 

